Navodila za delo od 30. 3. do 3. 4. 2020 – NARAVOSLOVJE 7

Pozdravljeni. Tokrat sem pripravila bolj preprosto, enostavno, brez PP. Uredite za nazaj, če niste uspeli sproti. Če radi rišete, narišite katerokoli žival in slike delite. Veliko uspeha in veselja.

Ponovi: (ustno)

1. Kako razdelimo živalsko kraljestvo?

2. Naštej praživali!

3. Opiši razliko med polipom in meduzo!

4. Katere zajedavce ali parazite poznaš?

5. Naštej 5 školjk, 5 polžev in 4 glavonožce! To so mehkužci.

6. Katere so najpomembnejše skupine členonožcev in koliko nog imajo?

7. Kaj je značilno za žuželke?

8. Kaj pomeni, da se žival levi (levitev) in kaj, da ima žival sposobnost mimikrije?

Naslednje živalsko deblo so IGLOKOŽCI.

V učbeniku preberi o iglokožcih:

AKTIVNO V NARAVOSLOVJE 2 na strani 97 in v spletnem učbeniku stran 80 in 81:

<https://folio.rokus-klett.si/?credit=NAR7UC-prenova-2013&pages=80-81&layout=single>

V tem učbeniku lahko prebereš snov tudi o drugih živalih. Poišči po kazalu!

V zvezek zapiši:

IGLOKOŽCI

1. Vsi iglokožci živijo v morju.

2. Najpogostejši iglokožci so: morske zvezde, morske kumare ali brizgači, morski ježki, kačjerepi in morske lilije.

3. Telo imajo zvezdasto somirno. Telo pokrivajo apnenčaste ploščice z bodicami. Imajo poseben vodovodni sistem z brazdnimi nožicami, ki služijo za tip, premikanje, dihanje in lov hrane.

4. Usta imajo na spodnji strani. Pri hranjenju lahko izvržejo želodec – zunanja prebava.

5. Iglokožci imajo veliko sposobnost samoobnavljanja ali regeneracije.

6. So ločenih spolov. Oploditev je zunanja – v vodi. Iz oplojenega jajčeca se razvije planktonska ličinka, ki potone in se razvije v odraslo žival.

7. Morske zvezde lahko naredijo veliko škodo na koralah in školjčiščih.

Dodatno:

Lahko narišeš ali prilepiš primer iglokožca!

Dovolj za ta teden!

Lep pozdrav, učiteljica Vilma S. Brus